CELEX: 52008PC0305
Language: bg
Date: 2008-05-23
Title: Предложение за регламент на Съвета за изменение на Регламент (Евратом, EОВС, EИО) № 549/69 относно определяне на категориите на длъжностните лица и други служители на Европейските общности, за които се прилагат разпоредбите на член 12, на член 13, втори параграф и член 14 от Протокола за привилегиите и имунитетите на Общностите

Важна правна забележка

|

52008PC0305

Предложение за регламент на Съвета за изменение на Регламент (Евратом, EОВС, EИО) № 549/69 относно определяне на категориите на длъжностните лица и други служители на Европейските общности, за които се прилагат разпоредбите на член 12, на член 13, втори параграф и член 14 от Протокола за привилегиите и имунитетите на Общностите  /* COM/2008/0305 окончателен - CNS 2008/0102 */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 23.5.2008COM(2008)305 окончателен2008/0102 (CNS)Предложение заРЕГЛАМЕНТ НА СЪВЕТАза изменение на Регламент (Евратом, EОВС, EИО) № 549/69 относно определяне на категориите на длъжностните лица и други служители на Европейските общности, за които се прилагат разпоредбите на член 12, на член 13, втори параграф и член 14 от Протокола за привилегиите и имунитетите на Общностите(представена от Комисията)ОБЯСНИТЕЛЕН МЕМОРАНДУМКонтекст на предложението-  Основания и цели на предложениетоРешението на Съвета […] относно създаването на Европейска полицейска служба (решението за Европол), съгласно което Европол следва да се финансира от бюджета на Общността, ще се прилага от 1 януари 2010 г. или от датата на прилагане на предложеното изменение на Регламент (Евратом, ЕОВС, ЕИО) № 549/69 на Съвета, в зависимост от това коя е по-късната дата.За да е сигурно, че решението за Европол ще се прилага от 1 януари 2010 г., е необходимо да се приеме своевременно изменението на Регламент № 549/69 на Съвета, което пояснява, че персоналът на Европол, участващ в съвместни екипи за разследване, няма съдебен имунитет.-  Общ контекстПо време на изготвяне на решението за Европол въпросът за имунитетите на служителите на Европол, участващи в съвместни екипи за разследване, бе обект на задълбочени обсъждания.В заключенията на Съвета от 12—13 юни 2007 г. относно заменянето на Конвенцията за Европол с решение на Съвета е посочено, че ,,Европол ще бъде финансиран от бюджета на Общността, считано от 1 януари 2010 г., при условие че бъдат намерени удовлетворителни решения на следните три важни въпроса: 1. премахването на имунитета на служителите на Европол по време на участие в оперативни действия, особено в съвместни екипи за разследване …“.След проведените в Съвета дискусии по този въпрос Комисията се съгласи на 20 февруари 2008 г. да представи предложение за изменение на Регламент № 549/69 с цел изясняване на обхвата на имунитетите във връзка с юрисдикцията.-  Съществуващи разпоредби в областта на предложението-  Протокол за привилегиите и имунитетите на Европейските общности (1965 г.), и по-специално глава V от него (членове 12—16), където са определени имунитетите и привилегиите, с които се ползват длъжностните лица и другите служители на Европейските общности на територията на държавите-членки. Съгласно член 16 от протокола Съветът, като действа по предложение на Комисията и след като се консултира с останалите заинтересовани институции, определя категориите длъжностни лица и други служители на Общностите, по отношение на които се прилагат изцяло или отчасти разпоредбите на член 12, член 13, втори параграф и член 14.-  Акт на Съвета от 18 декември 1997 г. за съставяне, на основание член К.3 от Договора за Европейския Съюз, на Конвенцията за взаимопомощ и сътрудничество между митническите администрации.-  Регламент (Евратом, EОВС, EИО) № 549/69 на Съвета от 25 март 1969 г. относно определяне на категориите на длъжностните лица и други служители на Европейските общности, за които се прилагат разпоредбите на член 12, на член 13, втори параграф и член 14 от Протокола за привилегиите и имунитетите на Общностите, със съответните изменения.-  Акт на Съвета от 29 май 2000 г. за съставяне на Конвенция за взаимопомощ по наказателноправни въпроси между държавите-членки на Европейския съюз в съответствие с член 34 от Договора за Европейски съюз.-  Рамково решение на Съвета от 13 юни 2002 г. относно съвместните екипи за разследване.-  Съгласуваност с другите политики и цели на СъюзаНеприложимо.Консултация със заинтересованите страни и оценка на въздействието-  Консултация със заинтересованите страниНе е уместно.-  Събиране и използване на експертни становищаНе бе необходим външен експертен опит.-  Оценка на въздействиетоПредложеното изменение съответства на искането съдебният имунитет (член 12, буква а) от Протокола за привилегиите и имунитетите) да не се прилага за служители на Европол, намиращи се на разположение на съвместен екип за разследване, във връзка с официални действия, които е необходимо да бъдат предприети при изпълнение на оперативните задачи, посочени в член 6 от Решение на Съвета […] за създаване на Европол.Правни елементи на предложението-  Обобщение на предлаганите меркиПредложение за изменение, което да пояснява, че служителите на Европол, участващи в съвместни екипи за разследване, не се ползват със съдебен имунитет.-  Правно основаниеЧлен 16 от Протокола за привилегиите и имунитетите-  Принцип на субсидиарностПредложението е от изключителната компетентност на Общността. Следователно принципът на субсидиарност не се прилага.-  Принцип на пропорционалностПредложението е в съответствие с принципа на пропорционалност поради следната причина:Член 16 от Протокола за привилегиите и имунитетите гласи, че Съветът, като действа по предложение на Комисията и след като се консултира с останалите заинтересовани институции, определя категориите длъжностни лица и други служители на Общностите, по отношение на които се прилагат изцяло или отчасти разпоредбите на член 12, член 13, втори параграф и член 14. Не съществуват други средства с по-малък обхват, чрез които да бъдат постигнати целите на настоящото предложение.-  Избор на инструментиПредложен инструмент: регламент.Други средства не биха били подходящи поради следната(ите) причина(и):Предложението е за изменение на съществуващ инструмент.Отражение върху бюджетаПредложението няма отражение върху бюджета на Общността.2008/0102 (CNS)Предложение заРЕГЛАМЕНТ НА СЪВЕТАза изменение на Регламент (Евратом, EОВС, EИО) № 549/69 относно определяне на категориите на длъжностните лица и други служители на Европейските общности, за които се прилагат разпоредбите на член 12, на член 13, втори параграф и член 14 от Протокола за привилегиите и имунитетите на ОбщноститеСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност и по-специално член 291 от него,като взе предвид Протокола за привилегиите и имунитетите на Европейските общности, и по-специално член 16 от него,като взе предвид предложението на Комисията[1],като взе предвид становището на Европейския парламент[2],като взе предвид становището на Съда на Европейските общности[3],като взе предвид становището на Сметната палата[4],като има предвид, че:1.  Съгласно член 6 от Решение [ решението за създаване на Европол ] на Съвета[5] служителите на Европол могат да участват с подпомагащи функции в съвместни екипи за разследване, създадени от и по инициатива на две или повече държави-членки, при условие че тези екипи разследват престъпления, които са от компетентността на Европол. Тези съвместни екипи за разследване се ръководят от ръководител екип, който е представител на компетентния национален орган, участващ в разследвания по наказателни дела от държавата-членка, в която работи екипът. По време на работата на съвместния екип за разследване за служителите на Европол се прилага приложимото за лица със сходни функции национално законодателство на държавата-членка по място на осъществяване на операциите по отношение на престъпления, извършени спрямо тях или от тях.2.  Когато с протокола за изменение на Конвенцията за Европол[6] бе въведена възможността служителите на Европол да участват в съвместни екипи за разследване, бе възприето виждането, че с оглед на спецификата на участието на служителите на Европол в съвместни екипи за разследване, създадени от държавите-членки в рамките на разследвания по наказателни дела, за които Европол е компетентен, служителите на Европол не следва да се ползват със съдебен имунитет по отношение на официални действия, предприети по време на участие в тези екипи.3.  Привилегиите и имунитетите, които Протоколът за привилегиите и имунитетите на Европейските общности предоставя на своите длъжностни лица и служители единствено с оглед на интересите на Общностите, са с изцяло функционален характер поради това, че целят избягване на всякаква намеса във функционирането и независимостта на Общностите. С оглед на това, че Решение [ решението за създаване на Европол ] на Съвета не променя спецификата на участие на служители на Европол в съвместни екипи за разследване, приемането на решението не следва да предоставя съдебен имунитет за служителите на Европол, участващи в такива екипи. Следователно Регламент (Евратом, ЕОВС, ЕИО) № 549/69[7] следва да бъде изменен, за да се поясни в контекста на това решение и изключително за целите на неговото прилагане обхватът на имунитета на служителите на Европол, които са на разположение на съвместен екип за разследване,ПРИЕ НАСТОЯЩИЯ РЕГЛАМЕНТ:Член 1Следният член 1а се добавя в Регламент (Евратом, ЕОВС, ЕИО) № 549/69:,,Член 1aЧлен 12, буква а) от Протокола за привилегиите и имунитетите на Общностите не се прилага за служители на Европол, намиращи се на разположение на съвместен екип за разследване, във връзка с официални действия, които е необходимо да бъдат предприети при изпълнение на задачите, посочени в член 6 от Решение [ решението за създаване на Европол ] на Съвета.“Член 2Настоящият регламент влиза в сила на двадесетия ден след публикуването му в Официален вестник на Европейския съюз [публикуване на същия ден като решението за създаване на Европол ].Той се прилага от 1 януари 2010 година.Настоящият Регламент е задължителен в своята цялост и се прилага пряко във всички държави-членки.Съставено в Брюксел на […] г.За Съвета:Председател […] [1] OВ C […], […] г., стр. […].[2] OВ C […], […] г., стр. […].[3] OВ C […], […] г., стр. […].[4] OВ C […], […] г., стр. […].[5] Виж стр. … от настоящия брой на Официален вестник.[6] ОВ C 312, 16.12.2002 г., стр. 1.[7] OВ L 74, 27.3.1969 г., стp. 1. Регламент, последно изменен с Регламент (ЕО, Евратом) № 1749/2002 (ОВ L 264, 2.10.2002 г., стр. 13).